Peter Lipa – spev
Najvýznamnejšia osobnosť slovenského jazzu. Spevák, skladateľ, organizátor, moderátor, manažér jazzového diania, dlhoročný dramaturg a promotér popredného európskeho festivalu Bratislavské jazzové dni. V ankete časopisu Medzinárodnej jazzovej federácie Jazz Forum sa už v 80. rokoch pravidelne umiestňoval medzi najlepšími európskymi jazzovými spevákmi. Vychádza z bluesu, soulu i klasického mainstreamového idiómu. Je veľmi flexibilný a má výbornú štýlovú orientáciu. Jeho rozpätie siaha od klasických jazzových štandardov a dixielandu cez latinskoamerický jazz, jazzový šansón a spirituál až po funky a rock. Netají ovplyvnenie spevákmi ako Jimmy Rushing, Ray Charles, Al Jarreau, Joe Cocker či Bobby McFerrin. Spontánne improvizačný typ. V súčasnosti sa dopracoval k „nadštýlovému" pesničkárstvu.

Robo Rist – bicie

Špecializuje sa najmä na funk, jazz a drum'n'bass. 

Počas svojej profesionálnej kariéry 
pôsobil ako člen orchestrov, big bandov, 
rôznych skupín, ale  tiež ako sólista na pódiách 
a v štúdiách po celej Európe. Zároveň pracuje aj na vlastnom  projekte Funkiez.

Michal Šimko  - basová gitara				
je skvelý basgitarista, gitarista a hrá aj na akordeón. Prišiel z Popradu, študuje na jazzovom oddelení konzervatória vo Viedni. Člen skupín Adriel, April Quintet, Groovin´Heads, spolupracuje s Petrom Lipom, Zuzanou Suchánkovou. Svoju vyzretú hráčsku techniku dáva plne do služieb kapely, je jeden z kľúčových elementov dotvárajúcich charakter kapely. 

Radovan Tariška – saxofón				
Popredný slovenský alt saxofonista študoval na Konzervatóriu v Žiline, kde bol členom Big Bandu žilinského Konzervatória The Slovak Young Swing Generation, s ktorým vystúpil aj na BJD '97. spolupracoval s poprednými slovenskými jazzovými muzikantmi (P. Lipa, M. Valihora, J. Griglák a ini), člen be bopovej formácie Hot House ( spolu s J. Bartošom, J. Griglákom, M. Ševčíkom a O. Krajňákom), člen Romano Rat Idy Kelarovej v Prahe, v r. 2002 Cena Ladislava Martoníka za vynikajúce inštrumentálne výkony v oblasti jazzu.
Klaudius Kováč – klavír

Študoval klavír na Konzervatóriu v  Žiline a Banskej Bystrici. 
Člen skupiny Swing Q saxofonistu Štefana Čemana, banskobystrickej formácie Nothing But Swig Tri o (Bratislavské jazzové dni 2001), Milo Suchomel Quartet (BJD 2003), angažmán v skupine amerického jazzového speváka Lee Andrewa, s ktorou absolvoval turné po Južnej a Strednej Amerike.

Róbert Ragan ml. – kontrabas
Syn známeho kontrabasistu Róba Ragana (Nothing But Swing ), člen formácie Standard Way, študent jazzovej akadémie v Grazi.